b'\n_START_ARTICLE_\nMaria Autio\n_START_PARAGRAPH_\nMaria Autio (s. 16. syyskuuta 1967 Pietarsaari) on suomalainen kirjailija._NEWLINE_Autio valmistui filosofian maisteriksi 1995 Turun yliopistosta p\xc3\xa4\xc3\xa4aineenaan kotimainen kirjallisuus. H\xc3\xa4n ty\xc3\xb6skenteli vapaana toimittajana ja kirjastonhoitajana ennen ryhtymist\xc3\xa4\xc3\xa4n vapaaksi kirjailijaksi._NEWLINE_Vuonna 1987 Autio voitti J. H. Erkon kirjoituskilpailun. H\xc3\xa4nen esikoisrunokokoelmansa Valkoinen ruletti ilmestyi vuonna 1988. Vuonna 2005 ilmestyi Aution ensimm\xc3\xa4inen nuortenkirja, koulukiusaamista k\xc3\xa4sittelev\xc3\xa4 Paperisudet. H\xc3\xa4nen toinen nuortenromaaninsa Ajatustenlukija oli Topelius-palkintoehdokkaana 2012._NEWLINE_Autio asuu Espoossa.'